|  |
| --- |
| PLANUL NAȚIONAL DE REDRESARE ȘI REZILIENȚĂ |
| **GHID SPECIFIC PRIVIND REGULILE ŞI CONDIŢIILE APLICABILE FINANŢĂRII DIN FONDURILE EUROPENE AFERENTE PNRR ÎN CADRUL APELULUI DE PROIECTE**  **PNRR/2022/C2/S/1.A** |

**COMPONENTA 2: PĂDURI ȘI PROTECȚIA BIODIVERSITĂȚII**

**Investiția 1. Campania națională de împădurire și reîmpădurire, inclusiv păduri urbane**

**Schemă de ajutor de stat**

**Subinvestiția I.1.A"SPRIJIN PENTRU INVESTIȚII ÎN NOI SUPRAFEŢE OCUPATE DE PĂDURI”**

***VERSIUNEA 1.0***

**2022**

*Ghidul de finanțare reprezintă un material de informare tehnică a potenţialilor beneficiari ai Schemei de ajutor de stat "SPRIJIN PENTRU INVESTIȚII ÎN NOI SUPRAFEŢE OCUPATE DE PĂDURI” din cadrul Planului Național de Redresare și Reziliență (PNRR) şi constituie un suport informativ complex pentru pregătirea, întocmirea şi depunerea cererii de sprijin, precum şi despre modalitatea de aprobare şi derulare a contractului de finanţare. De asemenea, conţine lista documentelor, avizelor şi acordurilor, modelul cererii de sprijin, al contractului de finanțare, precum şi alte informaţii utile implementării și derulării schemei de ajutor de stat.*

**Cuprins**

[1. INFORMAȚII OBIECTIV DE INVESTIȚII 3](#_Toc104898582)

[1.1 Pilonul, componenta, obiectivul general 3](#_Toc104898583)

[1.2 Schema de ajutor, scop și obiective 4](#_Toc104898584)

[1.3 Definiții și abrevieri 5](#_Toc104898585)

[2. Informații despre apelurile de proiecte 9](#_Toc104898586)

[2.1 Ce tip de apel de proiecte se lansează? 9](#_Toc104898587)

[2.2 Perioada în care pot fi depuse cereri de finanțare 9](#_Toc104898588)

[2.3 Alocarea financiară totală a apelului de proiecte 10](#_Toc104898589)

[3. PREZENTAREA SCHEMEI DE AJUTOR DE STAT 11](#_Toc104898590)

[3.1 Beneficiarii schemei și condiții de eligibilitate 11](#_Toc104898591)

[3.2 Tipul, intensitatea și valoarea maximă a sprijinului 17](#_Toc104898592)

[3.3 Gestionarea pierderilor din plantații 21](#_Toc104898593)

[3.4 Condiţii de acordare a sprijinului 22](#_Toc104898594)

[4. ACCESAREA FONDURILOR NERAMBURSABILE - depunereA cererii de finanțare și implementare 23](#_Toc104898595)

[4.1 Etapele derulării schemei de ajutor de stat 23](#_Toc104898596)

[4.2 Alte prevederi specifice schemei 24](#_Toc104898597)

[4.3 Forța majoră 30](#_Toc104898598)

[*5.* *DOCUMENTE NECESARE PENTRU ACCESAREA SCHEMEI DE SPRIJIN* 31](#_Toc104898600)

[5.1 Persoanele fizice: 31](#_Toc104898601)

[5.3 Forme de asociere simplă, fără personalitate juridică 33](#_Toc104898602)

[5.4 Persoanele juridice de drept privat (societăți comerciale, cooperative agricole, asociații și fundații, culte religioase, etc.): **Error! Bookmark not defined.**](#_Toc104898603)

[5.5 Persoane juridice de drept public (unități administrativ teritoriale, etc.): 35](#_Toc104898604)

[6. LEGISLATIE RELEVANTĂ 37](#_Toc104898605)

[7. ANEXE 39](#_Toc104898606)

IMPORTANT

Vă recomandăm ca înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest documentşi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca până la data limită de depunere a cererilor de finanţare să consultaţi periodic pagina de internet <http://pnrr.mmap.ro/>, pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.

# INFORMAȚII OBIECTIV DE INVESTIȚII

## 1.1 Pilonul, componenta, obiectivul general

**Pilonul I. Tranziția verde**

**Componenta C2: Păduri și protecția biodiversității**

Obiectivul acestei componentei este de a armoniza practicilor de management forestier cu cele privind conservarea biodiversității și protejarea mediului și asigurarea tranziției către o Europă neutră din punct de vedere climatic prin crearea de noi suprafețe acoperite cu păduri și refacerea habitatelor degradate. În special, componenta vizează:

* Combaterea eficace a tăierilor ilegale de arbori, creșterea suprafeței acoperite cu păduri și a contribuției sectorului forestier la atingerea țintelor europene privind clima și biodiversitatea, inclusiv prin reforma sistemului de management și a celui de guvernanță în domeniu,
* Consolidarea sistemului de management al ariilor naturale protejate în vederea facilitării implementării măsurilor active de conservare stabilite, prin raportare la obiective specifice de conservare pentru habitate și specii, precum și a Strategiei Europene privind biodiversitatea

Se preconizează că măsurile incluse în componentă vor aborda unele provocări evidențiate în recomandarea specifică țării de a concentra investițiile asupra tranziției verzi și a tranziției digitale, în special asupra infrastructurii de mediu, printre altele (Recomandarea specifică 4 din 2019 și Recomandarea specifică 3 din 2020). Se preconizează că nicio măsură din cadrul acestei componente nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852, ținând seama de descrierea măsurilor și a etapelor de atenuare prevăzute în planul de redresare și reziliență în conformitate cu Orientările tehnice DNSH (2021/C58/01).

Această componentă cuprinde două reforme și cinci investiții.

**R1. Reforma sistemului de management și a celui privind guvernanța în domeniul forestier prin dezvoltarea unei noi Strategii forestiere naționale și a legislației subsecvente**

**Obiectivul** acestei reforme este deasigurare a unui cadru strategic și de reglementare clar și solid, care să permită implementarea unor politici forestiere sustenabile, durabile care susțin atenuarea și adaptarea la schimbările climatice.

Reforma 1 cuprinde 3 investiții, dintre care prezentul ghid se adresează țintelor din Investiția 1

**Investiția 1. – Campania națională de împădurire și reîmpădurire, inclusiv păduri urbane**

**Obiectiv specific:** realizarea de noi păduri și suprafețe cu vegetație forestieră în zonele vulnerabile la schimbările climatice: identificarea și evaluarea terenurilor, finanțarea împăduririi și lucrărilor de îngrijire a plantațiilor și creșterea suprafeței cu vegetație forestieră în lungul căilor de comunicație, în interiorul aglomerărilor urbane (păduri urbane, inclusiv de tipul mini-pădurilor) în jurul localităților și între câmpurile cu culturi agricole, precum și alte categorii de perdele forestiere de protecție.

Prin prezentul ghid specific se acordă finanțare pentru realizarea țintelor cuprinse în Investiția 1, Subinvestiția 1.A, respectiv acordarea de sprijin pentru investiții în noi suprafeţe ocupate de păduri.

## 1.2 Schema de ajutor, scop și obiective

**Schema de ajutor** se aplică în baza Ordonanței de urgență a Guvernului nr. 35/2022 *pentru aprobarea măsurilor necesare realizării campaniei naționale de împădurire și reîmpădurire prevăzute în Planul național de redresare și reziliență* și a Ordinului ministrului mediului, apelor și pădurilor nr. .............și prevede acordarea unui sprijin pentru împădurire în cadrul Planului național de redresare și reziliență (PNRR), **„Sprijin pentru Investiții în noi suprafețe ocupate de păduri".**

Schema de ajutor are la baza prevederile secțiunii 2.1.1 *Ajutoare pentru împădurirea și crearea de suprafețe împădurite* din Orientările Uniunii Europene privind ajutoarele de stat în sectoarele agricol și forestier și în zonele rurale pentru perioada 2014 - 2020, cu modificările și completările ulterioare.

Implementarea schemei se face prin Ministerul Mediului, Apelor și Pădurilor (MMAP), iar verificarea în teren a modului de implementare se efectuează prin gărzile forestiere (GF).

Textul integral al schemei se află publicat pe pagina web a MMAP ([www.mmediu.ro](http://www.mmediu.ro)) și pe paginile web ale gărzilor forestiere.

Definirea termenilor utilizați în prezentul ghid se regăsește la capitolul 1.3.

**Scopul schemei** îl reprezintă acordarea unui sprijin financiar deţinătorilor publici şi privaţi de terenuri pretabile pentru împădurire, precum și formelor asociative ale acestora, în vederea împăduririi terenurilor deținute.

**Obiectivul schemei** îl reprezintă crearea de noi suprafețe împădurite.

Schema vizează înființarea următoarelor **tipuri de plantaţii forestiere pe terenuri agricole**:

1. trupuri de pădure;
2. perdele forestiere de protecție.

## 1.3 Definiții și abrevieri

În schema de împăduriri, următorii termeni se definesc astfel:

1. **teren pretabil pentru împădurire** - reprezintă o suprafață de teren agricol din categoriile de folosință teren arabil, pajiști permanente și culturi permanente și care poate fi împădurită, conform prevederilor unui proiect tehnic întocmit special în acest scop;
2. **trup de pădure** - suprafață de teren care se întinde pe cel puțin 0,5 ha, cu arbori mai înalți de 5 m la maturitate în condiții normale de vegetație și cu un grad de acoperire a solului (consistență) de peste 10%;
3. **perdea forestieră de protecție** – o formațiune cu vegetație forestieră ce acoperă minimum 0,1 ha, amplasată la o anumită distanță una față de alta sau față de un obiectiv, cu scopul de a-l proteja împotriva efectelor unor factori dăunători și/sau pentru ameliorarea climatică, economică și estetico-sanitară a terenurilor. În categoria perdelelor de protecție se încadrează și cordoanele forestiere;
4. **unitate de relief** – împărțirea teritoriului României în funcție de altitudine în: câmpie (sub 300 metri), deal (între 300 și 800 metri) și munte (peste 800 metri);
5. **beneficiar** – deținător public sau privat de teren pretabil pentru împădurire, precum și orice formă asociativă a acestora;
6. **ghidul de finanțare (sau ghidul solicitantului)** - detalierea tehnică a schemei, ce cuprinde setul de informații necesare solicitantului pentru depunerea cererii de sprijin și derularea contractului, aprobat prin ordin al ministrului și publicat pe site-urile oficiale ale instituțiilor responsabile pentru gestionarea schemei;
7. **întreprindere** - în sensul art. 1 din anexa nr. I la Regulamentul (UE) nr. 702/2014 al Comisiei din 25 iunie 2014 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene, orice entitate care desfășoară o activitate economică, indiferent de forma sa juridică;
8. **întreprindere aflată în dificultate** - conform pct (35), subpunctul (15) din Orientările Uniunii Europene, reprezintă o întreprindere care se află în cel puțin una dintre situațiile următoare:
   * în cazul unei societăți cu răspundere limitată (alta decât un IMM care a fost înființat de mai puțin de trei ani), atunci când mai mult de jumătate din capitalul său subscris a dispărut ca urmare a pierderilor acumulate. Această situație survine atunci când scăderea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat cumulat negativ care depășește jumătate din capitalul social subscris. În sensul prezentei definiții, "societate cu răspundere limitată" se referă, în special, la tipurile de societăți comerciale menționate în anexa I la Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului, iar "capital social" include, acolo unde este cazul, orice primă de emisiune;
   * în cazul unei societăți în care cel puțin unii dintre asociați au răspundere nelimitată pentru creanțele societății (alta decât un IMM care a fost înființat de mai puțin de trei ani), atunci când mai mult de jumătate din capitalul propriu, astfel cum reiese din contabilitatea societății, a dispărut ca rezultat al pierderilor acumulate. În sensul prezentei definiții, „o societate comercială în care cel puțin unii dintre asociați au răspundere nelimitată pentru creanțele societății" se referă în special la acele tipuri de societăți comerciale menționate în anexa II la Directiva 2013/34/UE;
   * atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
   * atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutor pentru restructurare și face încă obiectul unui plan de restructurare;
   * în cazul unei întreprinderi care nu este un IMM, atunci când, în ultimii 2 ani:
     1. raportul datorii/capitaluri proprii al întreprinderii este mai mare de 7,5; și
     2. capacitatea de acoperire a dobânzilor calculată pe baza EBITDA (Earnings Before Interest, Taxes, Depreciation and Amortization - profitul înainte de dobânzi, impozite, depreciere și amortizare) se situează sub 1,0;
9. **cerere de sprijin** – documentul prin care o persoană fizică sau juridică solicită un ajutor în cadrul acestei scheme
10. **evaluarea cererii de sprijin** - acțiunile procedurale prin care cererea de sprijin este analizată pentru verificarea îndeplinirii condițiilor de eligibilitate și a cerințelor specifice;
11. **cerere de sprijin eligibilă** - cererea de sprijin care îndeplinește condițiile de eligibilitate și cerințele specifice prevăzute în schemă;
12. **contract** - contractul de finanțare nerambursabilă încheiat între beneficiar, pe baza unei cereri de sprijin eligibile și autoritatea de implementare a schemei de ajutor de stat, pentru acordarea asistenței financiare nerambursabile din PNRR, în scopul atingerii obiectivelor schemei;
13. **costuri standard** - costuri unitare medii la nivel național cuantificate de Institutul Național de Cercetare-Dezvoltare în Silvicultură «Marin Drăcea» (ICAS), calculate pe tipuri de plantații, unități de relief și specii de bază, după caz, pentru:
    * întocmirea proiectului tehnic de împădurire;
    * realizarea lucrărilor de înființare a plantațiilor, care implică costuri privind pregătirea terenului și plantarea, respectiv costuri cu asigurarea unor condiții propice a terenului pentru plantare, achiziționarea puieților forestieri, costuri legate în mod direct de plantare, precum și costuri ale altor operațiuni conexe, cum ar fi depozitarea și tratarea puieților cu materiale de prevenție și protecție necesare;
    * realizarea lucrărilor de împrejmuire a plantației;
    * realizarea lucrărilor de întreținere a plantațiilor, care includ și completările, mobilizarea terenului, descopleșiri, combaterea dăunătorilor, etc.;
14. **acord de mediu** - actul administrativ emis de autoritatea competentă pentru protecția mediului prin care sunt stabilite condițiile și măsurile pentru protecția mediului, care trebuie respectate în cazul realizării unui proiect
15. **acord GF** – avizul emis de conducătorului structurii teritoriale de specialitate a autorității publice centrale care răspunde de silvicultură, pentru întocmirea proiectului privind împădurirea terenurilor pe care nu a existat anterior vegetație forestieră, prevăzute în anexa nr. 2, pct. 1, lit. d) din Legea nr. 292/2018 privind evaluarea impactului anumitor proiecte publice și private asupra mediului;
16. **Unitatea staţională –** este suprafața de teren cu condiții asemănătoare de sol, climă, etaj de vegetație, pentru care se stabilește o singură formulă de împădurire în proiectul tehnic de împădurire;
17. **Sistemul de identificare al parcelelor agricole (LPIS)** - reprezintă o bază de date computerizată, componentă a sistemului integrat de administrare şi control (IACS) de la APIA, care funcţionează la nivel de parcelă de referinţă;
18. **Forţa majoră –** Situația recunoscută în baza art. 2 alin. 2 din *Regulamentul CE nr. 1306/2013*, în special, în următoarele cazuri: (a) decesul beneficiarului; (b) incapacitatea profesională pe termen lung a beneficiarului; (c) o catastrofă naturală gravă care afectează puternic exploataţia; (e) o boală a plantelor care afectează parţial sau integral culturile beneficiarului; (f) exproprierea întregii exploataţii agricole sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii;
19. **Fenomen climatic nefavorabil** - condiţii meteorologice, cum sunt gerul, furtunile şi grindina, gheaţa, ploile torenţiale sau secetele grave, care pot fi asimilate unui dezastru natural;
20. **Norme tehnice împăduriri** - Normele tehnice privind compoziţii, scheme şi tehnologii de regenerare a pădurilor şi de împădurire a terenurilor degradate, aprobate prin Ordinul ministrului apelor, pădurilor și protecției mediului nr. 1648 din 31 octombrie 2000;
21. **Îndrumări tehnice perdele forestiere**- Îndrumările tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie, aprobate prin Ordinul ministrului agriculturii, alimentaţiei şi pădurilor nr. 636 din 23 decembrie 2002;

În prezentul ghid, se utilizează următoarele abrevieri :

|  |  |
| --- | --- |
| **MMAP** | Ministerul Mediului, Apelor şi Pădurilor |
| **GF** | Garda Forestieră |
| **UAT** | Unitate administrativ teritorială |
| **MADR** | Ministerul Agriculturii şi Dezvoltării Rurale |
| **LPIS** | Sistem de identificare a parcelelor agricole |
| **GIS** | Sistem de identificare geospaţial |
| **OM** | Ordinul Ministrului |
| **u.s.** | Unitate stațională |
| **APM** | Agenția de Protecția Mediului |
| **ONG** | Organizaţie nonguvernamentală |
| **IMM** | Întreprinderi Mici şi Mijlocii |

# Informații despre apelurile de proiecte

## 2.1 Ce tip de apel de proiecte se lansează?

Pentru Investiția 1, Schema de ajutor de stat "Sprijin pentru investiții în noi suprafeţe ocupate de pădurI” se lansează o **sesiune continuă** de depunere PNRR/2022/C2/S/1.A.

Sesiunea va fi de tip **apel deschis** pentru toți solicitanții eligibili, pe principiul “primul venit, primul servit” în limita bugetului maxim eligibil alocat, respectiv **până la epuizarea alocării financiare totale**.

Depunerea cererilor se va putea efectua într-o sesiune continuă, fără criterii de selecție, pe întreaga perioadă cuprinsă între data de lansare a schemei și până la atingerea țintei PNRR, dar nu mai târziu de data de luna februarie 2026. În cazul în care cererea a fost depusă în anul 2026, este obligatoriu ca încheierea contractului de finanțare să poată fi efectuată până la data de 28 februarie 2026, instalarea plantației să fie finalizată în primăvara anului 2026, iar continuarea finanțării să se efectueze din Fondul pentru Mediu.

## 2.2 Perioada în care pot fi depuse cereri de finanțare

* + Data deschidere sesiune: **.............. 2022**
  + Data și ora de începere a depunerii de proiecte: **.............. 2022, ora 10.00;**
  + Data limită de depunere a proiectelor: **februarie 2026**

**În cazul în care cererea va fi depusă în anul 2026, este obligatoriu ca încheierea contractului de finanțare să poată fi efectuată până la data de 28 februarie 2026, în caz contrar finanțarea nu mai poate fi acordată prin prezenta schemă de ajutor.**

* + Termen maxim estimat pentru finalizarea verificării unei cereri de finanțare: **30 zile de la data depunerii.**

## Alocarea financiară totală a apelului de proiecte

**Alocarea financiară** acordată prin PNRR, respectiv în cadrul prezentului Ghid specific pentru Subinvestiția C2/S/1.A - Împădurirea și crearea de suprafețe împădurite este de **500.000.000 Euro.**

Pentru toate contractele de finanțare aflate încă în derulare la data de 30 iunie 2026, la care au fost efectuate cel puțin lucrările de instalare a plantațiilor, finanțarea va fi continuată cu sume din Fondul pentru Mediu, până la finalizarea lucrărilor prevăzute în proiecte.

# PREZENTAREA SCHEMEI DE AJUTOR DE STAT

## 3.1 Beneficiarii schemei și condiții de eligibilitate

### 3.1.1 Tipuri de solicitanți

Beneficiar al schemei poate fi orice deținător public sau privat de teren pretabil pentru împădurire, indiferent de mărime, precum și formele asociative ale acestora.

**Deținători publici** de teren pretabil pentru împădurire:

* unitățile administrativ-teritoriale (comune, orașe, municipii, consilii județene) pentru domeniul public deținut de către acestea,
* alte persoane juridice de drept public, precum și formele asociative ale acestora.

**Deținători privați** de teren pretabil pentru împădurire:

* persoanele fizice,
* persoanele fizice autorizate,
* întreprinderile individuale,
* întreprinderile familiale,
* societățile comerciale,
* asociațiile și fundațiile,
* unitățile administrativ-teritoriale (comune, orașe, municipii, consilii județene pentru domeniul privat deținut de către acestea),
* alte persoane juridice de drept privat, precum și formele asociative ale acestora.

Documentele doveditoare privind încadrarea în una dintre categorii sunt menționate distinct în cadrul Capitolului 5.

### 3.1.2 Condiții de eligibilitate a solicitantului

Pentru a fi eligibili în cadrul schemei, beneficiarii trebuie să îndeplinească următoarele condiții de eligibilitate la momentul depunerii cererii de sprijin:

* să facă **dovada deţinerii și utilizării** terenului pe care se propune realizarea investiției*,* **inclusiv pe toată perioada derulării contractului de finanţare** *–* detalierea documentelor de prezentat se face la Cap.4. „Documentele necesare pentru accesarea schemei de sprijin”*;*
* în cazul în care **utilizatorul** **terenului pretabil pentru împădurire este o persoană diferită de deținătorul terenului**, atunci documentele doveditoare ale dreptului de utilizare a terenului (contracte de arendă, de concesiune etc. conform art.5 din Ordinul MADR 619/2015) vor prevedea în mod explicit faptul că respectivele terenuri sunt destinate împăduririi, iar durata utilizării terenurilor respective va fi corelată cel puțin cu durata de derulare a contractului de finanțare*.* Solicitanții sunt singurii responsabili de scopul și continuitatea valabilității documentelor privind dreptul de utilizare a terenului.
* să prezinte documentele solicitate care dovedesc **categoria de beneficiar.**

**În cadrul schemei nu sunt eligibili** solicitanții care se află, după caz, în una din următoarele situații:

1. **sunt întreprinderi aflate în dificultate**, în sensul definiției precizate la Cap 1.3 lit. h):

Dovada se solicită doar pesoanelor juridice, cu o vechime de peste 3 ani de la înființare și se face prin completarea Declaraţiei pe propria răspundere cu privire la neîncadrarea în categoria "întreprindere în dificultate", conform modelului prevăzut în anexa nr. 7.

Declaraţia se bazează în mod obligatoriu pe datele existente în:

* + Situatiile financiare (bilanţ prescurtat și detaliat formularul F10,  cont de profit şi pierderi formularul F20) pentru ultimii 2 ani fiscali încheiaţi.
  + formularul 30 ”Date informative” la bilanț;
  + formularul 40 ”Situația activelor imobilizate”.

În situația în care există suspiciuni că declarația ar conține date neconforme cu realitatea, MMAP poate solicita și documentele doveditoare care au stat la baza declarației.

**Notă** - *Beneficiarii din categoria persoanelor fizice, formelor de asociere simplă fără personalitate juridică (conform art.2 din Legea nr.36/1191, modificată prin Legea nr.139/2007) și a unităților adminitrativ teritoriale (U.A.T.), precum și formele asociative ale acestora nu depun „Declaraţia pe propria răspundere cu privire la neîncadrarea în categoria "firme în dificultate".*

1. împotriva lor a fost emisă o **decizie de recuperare definitivă a unui ajutor de stat**, dacă această decizie de recuperare nu a fost executată.

### 3.1.3. Condiții privind eligibilitatea terenurilor

**Condiția esențială ca un teren să fie eligibil în cadrul schemei, este ca terenul respectiv să fie** **pretabil pentru împădurire**, așa cum este definit la Cap. 1.3, lit. a). Pretabilitatea unui teren pentru împădurire se consideră a fi îndeplinită dacă terenul respectiv a fost inclus într-un proiect tehnic de împădurire.

**Terenurile afectate de fenomene de degradare** **a solului** pot fi eligibile în cadrul schemei doar dacă sunt pretabile pentru împădurire.

**Nu pot fi eligibile următoarele terenuri:**

1. terenurile care fac obiectul unor litigii:

* se întocmește o declarație pe proprie răspundere conform modelului din Anexa nr. 5 – Declaraţie privind situația terenului – completată de către deținătorul terenului sau de către împuternicitul acestuia.

1. terenurile menționate la momentul depunerii cererii de sprijin în programe sau planuri naționale ori locale de amenajare a teritoriului ca deservind un interes public**:**

* se solicită de la primărie o adeverință care să confirme acest lucru conform modelului din Anexa nr. 4. – Solicitare Primărie, ulterior eliberării Avizului de principiu emis de GF, dar înaintea întocmirii proiectului tehnic de împădurire.
* Solicitarea la primărie va fi efectuată de către solicitant sau de către împuternicitul acestuia;
* adresa va fi emisă pe numele solicitantului sau împuternicitului acestuia;
* Răspunsul de la primărie va fi anexă la Proiectul tehnic de împădurire.

1. terenurile agricole cu o valoare naturală ridicată, din categoria pajiștilor naturale permanente, zonelor umede și a altor categorii de terenuri agricole**:**

* se determină pe baza informațiilor din sistemul LPIS al APIA și, în lipsa acestora, de către proiectant, pe baza identificării în teren a complexității ecosistemelor existente și a bonității ridicate a solului.

1. terenurile incluse în angajamente prin Măsura 8.1 din cadrul Programului Național de Dezvoltare Rurală 2014-2022:

* se identifică prin suprapunerea conturului suprafeței propuse la împădurire cu cele pe care se derulează proiecte.

1. terenurile cu o suprafață compactă mai mică de 0,5 ha (în cazul trupurilor de pădure) sau mai mică de 0,1 ha (în cazul perdelelor forestiere de protecție).

* se determină prin verificarea caracteristicii „suprafață” a conturului terenului propus pentru împădurire. Suprafața se consideră compactă dacă are un singur contur poligonal închis.

### 3.1.4 Activități sprijinite în cadrul schemei de ajutor și criterii pentru soluția tehnică de împădurire

Plantațiile care pot fi instalate pe terenurile pretabile pentru împăduriri vor avea compozițiile prevăzute în proiectele tehnice de împădurire, ce au fost avizate în prealabil de către GF.

Proiectele tehnice de împădurire trebuie să fie întocmite de către persoane fizice sau juridice atestate pentru domeniul „**proiectare**” cu codificarea „**5a**” în OM nr. 1763/2015 și OM nr. 718/2010 și pentru grupa de lucrări codificată „**6g**” în atestatele emise în baza OM nr. 1763/2015 sau „**7d**” în atestatele emise în baza OM nr. 718/2010.

În plus, dacă este cazul existenței unor fenomene de degradare, persoana fizică sau juridică trebuie să fie atestată pentru următoarele grupe de lucrări:

* „**6e**” (conform OM nr. 1763/2015) dacă terenurile care fac obiectul împăduririi sunt afectate de fenomene de degradare de tipul eroziunii de suprafaţă foarte puternică şi excesivă, eroziunii de adâncime (ogaşe, ravene, torenţi), alunecărilor active, prăbuşiri, surpări şi scurgeri noroioase, prezenţei aglomerărilor de pietriş, bolovăniş, grohotiş, stâncării şi depozitelor de aluviuni torenţiale,
* „**6f**” (conform OM nr. 1763/2015) sau „**7c**” (conform OM nr. 718/2010) dacă terenurile care fac obiectul împăduririi sunt afectate de sărăturare sau aciditate puternică (foarte puternică sau puternică).

**Lista persoanelor fizice sau juridice de specialitate atestate** de autoritatea naţională în domeniul silviculturii pentru proiectarea lucrărilor de regenerare, întreţinere a seminţişurilor şi plantaţiilor, lucrări de îngrijire a arboretelor, precum şi a lucrărilor de îmbunătăţiri funciare din domeniul silvic este publicată pe site-ul Societății „Progresul Silvic”, domeniul „Comisia de atestare”

[**http://progresulsilvic.ro/comisia-de-atestare**](http://progresulsilvic.ro/comisia-de-atestare)

Compoziția de împădurire din cadrul fiecărui proiect tehnic de împădurire se elaborează pe baza condițiilor pedostaționale existente în teren și descrise în proiect, ținând cont de prevederile Normelor tehnice aprobate prin OM nr. 1648/2000 pentru trupurile de pădure, respectiv ale OM 636/2002, în cazul perdelelor forestiere de protecție. Orice situație deosebită, care conduce la identificarea unei soluții tehnice care se abate de la normele tehnice trebuie să prezinte justificări pertinente.

**Nerespectarea acestor prevederi va conduce la respingerea proiectului tehnic de împădurire de către GF.**

În cadrul compozițiilor de împădurire fundamentate de proiectant, vor fi utilizate doar speciile din lista prevăzută la anexa nr. 3.

**Compozițiile de împădurire** **vor cuprinde**:

* Una sau două specii principale de bază, care se pretează cel mai bine la condițiile pedostaționale identificate în prezent pe amplasamentul respectiv și la condițiile climatice modelate viitoare;
* una sau mai multe specii arborescente, considerate de ajutor pentru specia de bază, compatibile între ele și cu specia de bază. Speciile de ajutor pot fi enumerate, urmând ca la execuția plantației să se poată alege dintre acestea cele care pot fi procurate din oferta de pe piață.
* specii de arbuști, dacă este cazul, pentru stimularea creșterii speciilor arborescente, de bază și de ajutor. Speciile arbustive pot fi enumerate, cu condiția compatibilității lor cu celelalte specii, având în vedere rolul lor secundar în compoziție.

**Prin schemă nu sunt eligibile următoarele activități:**

* înființarea de plantații de arbori din specii forestiere cu ciclu scurt de producție,
* înființarea de plantații de arbori cu creștere rapidă întrebuințați pentru producerea de energie
* înființarea de plantații de pomi de Crăciun.

**Atenție!**

Pentru evitarea unor situații în care să fie deja emis actul de reglementare de către APM, dar soluția tehnică de împădurire să nu poată fi avizată la GF, datorită unei încadrări greșite sau a altor cauze, este **recomandat** ca anterior efectuării demersurilor la AFM, proiectantul să solicite o consultanță (preavizare) la GF cu privire la soluția aleasă.

Terenurile pentru care nu există soluţii de împădurire sau care au deja vegetație forestieră instalată anterior nu pot face obiectul proiectului tehnic de împădurire, astfel că proiectul va cuprinde doar **suprafaţa care va fi parcursă efectiv cu lucrări de împădurire**. Vegetația formată din specii arbustive nu este considerată în acest caz ca fiind „vegetație forestieră”.

Dacă este cazul unor terenuri cu fenomene de degradare, acestea vor fi documentate în cadrul proiectului tehnic de împădurire atât descriptiv, cât și pe baza analizelor de sol, a imaginilor, etc.

**Exemple:**

* În cazul terenurilor afectate de eroziune de suprafaţă foarte puternică şi excesivă (încadrate în categoriile de degradare e3 și e4 conform Normelor tehnice de împăduriri pe terenuri degradate), degradarea va fi susţinută prin analiza profilelor de sol.
* În cazul terenurilor afectate de eroziune de adâncime (ogaşe, ravene, torenţi), alunecări active, prăbuşiri, surpări şi scurgeri noroioase, degradarea va fi evidenţiată prin documentaţie foto ataşată la proiect. În astfel de situaţii, suprafaţa ce urmează a fi împădurită va fi alcatuită din suprafaţa efectiv degradată şi o zonă perimetrală de siguranţă, stabilită prin proiectul de împădurire, lăţimea acestei zone urmând a fi corelată cu intensitatea fenomenului de degradare în adâncime.
* În cazul terenurilor cu aglomerări de pietriş, bolovăniş, grohotiş şi depozite de aluviuni torenţiale, degradarea va fi evidenţiată prin documentaţie foto ataşată la proiect.
* În cazul terenurilor afectate de sărăturare sau aciditate puternică sau a terenurilor cu nisipuri mobile, degradarea va fi evidenţiată de analiza chimică a probelor din profilele de sol.

Numărul profilelor de sol va fi corelat cu numărul unităţilor staţionale constituite în cadrul proiectului, astfel încât la fiecare unitate staţională să fie recoltate probe din cel puţin câte un profil de sol de bază.

Îndeplinirea acestei cerințe se asigura prin respectarea prevederilor legislației din domeniul forestier aplicabilă lucrărilor de împădurire.

**Proiectarea lucrărilor de înființare și întreținere prin proiectul tehnic - graficul general de realizare a plantației, precum și execuția acestora se realizează la nivel de unitate stațională (u.s.), care poate fi o suprafață compactă sau o parte a acesteia, astfel:**

* în cazul în care într-o suprafață compactă propusă pentru împădurit, proiectantul va identifica necesitatea utilizării mai multor formule de împădurire, diferite între ele, determinată de modificarea condițiilor pedostaționale, suprafața compactă va fi divizată în unități staționale (u.s.). La divizarea suprafeței se va avea în vedere ca două u.s. cu formule de împădurire identice să nu fie limitrofe între ele, iar suprafața minimă a unei u.s. să nu fie mai mică de 0,25 ha. Suprafețele mai mici de 0,25 ha care prezintă condiții pedostaționale diferite, se înglobează în u.s. limitrofă, cu menționarea sa în descrierea lucrărilor din proiect.
* toate lucrările de înființare a plantației se vor definitiva până la începutul următorului sezon de vegetație, socotit de la data semnării contractului de finanțare. Neîncadrarea în acest termen va trebui să fie justificată.
* la nivel de unitate stațională, toate lucrările de înființare a plantației se vor realiza, de regulă, într-o singură perioadă de repaus vegetativ.
* condiția de suprafață compactă minimă împădurită de 0,5 ha în cazul creării de trupuri de pădure și 0,1 ha în cazul realizării de perdele forestiere de protecție trebuie să fie respectată pe toată perioada derulării contractului de finanțare.

## 3.2 Tipul, intensitatea și valoarea maximă a sprijinului

### 3.2.1 Tipul sprijinului

Sprijinul financiar se acordă sub forma unor **costuri standard**, cu valoare fixă, care acoperă următoarele costuri eligibile:

1. costurile standard aferente elaborării proiectului tehnic de împăduriri, care cuprinde și costurile necesare emiterii tuturor avizelor legale;
2. costurile standard aferente împrejmuirii plantației forestiere:
3. costurile standard aferente lucrărilor de înființare a plantației, defalcate pe tipuri de împăduriri (trupuri de pădure sau perdele forestiere de protecție), unități de relief (câmpie, deal, munte) și specii de bază, conform proiectului tehnic. În aceste costuri sunt incluse și lucrările de pregătire a terenului, care se execută anterior plantării;
4. costurile standard aferente lucrărilor de întreținere a plantației, defalcate pe tipuri de împăduriri, unități de relief (câmpie, deal, munte) și specii de bază, acordate anual până la finalizarea perioadei prevăzute a se efectua lucrări. Dacă perioada depășește termenul final de aplicare a schemei, plățile se vor efectua în continuare din fondurile GES ale Administrației Fondului pentru Mediu (AFM). Perioada în care se efectuează lucrările de întreținere a plantației, precum și tipul lucrărilor necesare sunt stabilite în cadrul proiectului tehnic de împădurire;
5. costurile standard aferente compensațiilor pentru acoperirea pierderilor de venit agricol ca urmare a împăduririi terenurilor agricole, acordate pentru o perioadă de 12 ani, începând cu anul de înființare a plantației, numai pentru terenurile incluse în blocurile fizice identificate în LPIS (Land Parcel Identification System = Sistemul de identificare a parcelelor agricole);
6. dacă este cazul, costurile pentru refacerea plantației în cazul apariției unui eveniment produs de factori biotici sau abiotici.

### 3.2.2 Rata de finanțare

Intensitatea sprijinului public nerambursabil acordat în baza schemei este de **100% din costurile standard**.

### 3.2.3 Valoarea maximă a sprijinului/ valoarea costurilor standard

#### 3.2.3.1 Valoarea costurilor standard pentru întocmirea proiectului tehnic de împădurire

Costul standard aferent elaborării proiectului tehnic de împădurire este calculat în baza formulei:

**Cost elaborare proiect tehnic de împădurire = VB + S x VM x 2%**

**unde: VB**  = costul minim necesar pentru elaborarea unui proiect de împădurire pe suprafaţa minimă admisă – 1700 (euro)

**S (ha)** = suprafaţa totală solicitată a fi împădurită în baza prezentei scheme

**VM (euro)** = costul mediu naţional de împădurire a unui hectar de teren pretabil pentru împădurire, aferent lucrărilor de înfiinţare şi întreţinere a plantaţiilor – **21.950 (euro)**

|  |  |  |  |
| --- | --- | --- | --- |
| **specificație** | **U.M.** | **cost standard Euro/U.M.** | |
| **fără TVA** | **Total, inclusiv TVA** |
| întocmire proiect | proiect cu toate avizele (S\* = suprafața în ha) | **1.429 + S x 18.445 x 2%** | **1.700 + S x 21.950 x 2%** |

#### Notă. În valoarea costului standard de proiectare este cuprinsă și asistența tehnică.

#### 3.2.3.2 Valoarea costurilor standard pentru execuția lucrărilor de împrejmuire**.**

Necesitatea execuției împrejmuirii se stabilește prin proiectul tehnic de împădurire și poate fi aplicabilă doar pentru trupurile de pădure.

|  |  |  |  |  |
| --- | --- | --- | --- | --- |
| **Tip de plantație** | **Categoria de lucrări** | **U.M.** | **cost standard Euro/U.M.** | |
| **fără TVA** | **Total** |
| trup pădure | Împrejmuire gard sârmă ghimpată | 100 metri | **2.898** | **3.448** |

#### 3.2.3.3 Valorile costurilor standard pe tipuri de împăduriri, unități de relief și specii de bază, aferente lucrărilor de înființare, lucrărilor de întreținere și a compensațiilor pentru acoperirea pierderilor de venit agricol ca urmare a împăduririi terenurilor agricolesunt următoarele:

|  |  |  |  |  |  |  |
| --- | --- | --- | --- | --- | --- | --- |
| **Etaj altitudinal** | **specia principală** | **Tip de plantație** | **Categoria de lucrări** | **Lucrări** | **cost standard** | |
| **Euro/ha** | |
| **fără TVA** | **Total** |
| Câmpie | cvercinee | trup pădure | Pregătirea terenului și Înființare | Anul I - scarificat+arat 25cm +discuit apoi împăduriri 50Qv 30Aj 20Arb | 6.379 | 7.591 |
| Întrețineri | Anul I - Întrețineri | 2.025 | 2.410 |
| Anul II - completări + întrețineri | 4.089 | 4.866 |
| Anul III - completări + întrețineri | 2.854 | 3.396 |
| Anul IV - Întrețineri | 1.595 | 1.898 |
| Anul V - Întrețineri | 1.595 | 1.898 |
| Anul VI - Întrețineri | 1.110 | 1.321 |
| **Total** | | | | | **19.647** | **23.380** |
| Câmpie | salcâm | trup pădure | Pregătirea terenului și Înființare | Anul I - scarificat+arat 25cm +discuit apoi împăduriri 75Sc 25Aj | 5.060 | 6.021 |
| Întrețineri | Anul I - Întrețineri | 2.024 | 2.409 |
| Anul II - completări + întrețineri | 2.310 | 2.749 |
| Anul III - completări + întrețineri | 1.226 | 1.459 |
| **Total** | | | | | **10.620** | **12.638** |
| Deal | cvercinee | trup pădure | Înființare | Anul I - împăduriri 60Qv 30Aj 10Arb | 3.831 | 4.559 |
| Întrețineri | Anul I - Întrețineri | 2.465 | 2.933 |
| Anul II - completări + întrețineri | 3.180 | 3.784 |
| Anul III - completări + întrețineri | 2.404 | 2.861 |
| Anul IV - Întrețineri | 1.428 | 1.699 |
| Anul V - Întrețineri | 796 | 947 |
| Anul VI - Întrețineri | 796 | 947 |
| **Total** | | | | | **14.900** | **17.730** |
| Munte | Mo, Br, Fa | trup pădure | Înființare | Anul I - împăduriri 60Mo,Br,Fa 40Am | 3.987 | 4.745 |
| Întrețineri | Anul I - Întrețineri | 887 | 1.056 |
| Anul II - completări + întrețineri | 2.215 | 2.636 |
| Anul III - completări + întrețineri | 2.102 | 2.501 |
| Anul IV - Întrețineri | 187 | 223 |
| Anul V - Întrețineri | 187 | 223 |
| Anul VI - Întrețineri | 93 | 111 |
| **Total** | | | | | **9.658** | **11.495** |
| Câmpie | cvercinee | perdea protecție | Pregătirea terenului și Înființare | Anul I - scarificat+arat 25cm +discuit apoi împăduriri 50Qv 20Am 20Aj 10Arb | 5.149 | 6.127 |
| Întrețineri | Anul I - Întrețineri | 2.025 | 2.410 |
| Anul II - completări + întrețineri | 3.546 | 4.220 |
| Anul III - completări + întrețineri | 2.510 | 2.987 |
| Anul IV - Întrețineri | 1.563 | 1.860 |
| Anul V - Întrețineri | 1.563 | 1.860 |
| Anul VI - Întrețineri | 1.078 | 1.283 |
| **Total** | | | | | **17.434** | **20.747** |
| Câmpie | salcâm | perdea protecție | Pregătirea terenului și Înființare | Anul I - scarificat+arat 25cm +discuit apoi împăduriri 80 Sc 20Arb | 5.007 | 5.958 |
| Întrețineri | Anul I - Întrețineri | 2.024 | 2.409 |
| Anul II - completări + întrețineri | 2.300 | 2.737 |
| Anul III - completări + întrețineri | 1.221 | 1.453 |
| **Total** | | | | | **10.552** | **12.557** |
| Deal | cvercinee | perdea protecție | Pregătirea terenului și Înființare | Anul I - scarificat+arat 25cm +discuit apoi împăduriri 50Qv 20Am 20Aj 10Arb | 4.931 | 5.868 |
| Întrețineri | Anul I - Întrețineri | 2.025 | 2.410 |
| Anul II - completări + întrețineri | 3.198 | 3.806 |
| Anul III - completări + întrețineri | 2.184 | 2.599 |
| Anul IV - Întrețineri | 1.563 | 1.860 |
| Anul V - Întrețineri | 1.563 | 1.860 |
| Anul VI - Întrețineri | 1.078 | 1.283 |
| **Total** | | | | | **16.542** | **19.686** |

#### Notă. Orice altă specie de bază din formula de împădurire, stabilită conform normelor tehnice se asimilează cu specia prevăzută la etajul altitudinal respectiv. De exemplu: salcie, plop se asimilează cu cvercinee.

#### 3.2.3.4 Pierderea de venit agricol

Pierderea de venit agricol are un cuantum anual de **190 euro/ha**.

Pentru suprafețele care nu au beneficiat de subvenții de la APIA (nu au fost declarate în ultimul an la APIA sau au fost declarate dar pe care nu au fost respectate normele privind ecocondiţionalitatea), nu se va putea acorda costul standard privind pierderea de venit agricol.

**Valorile costurilor standard vor putea fi actualizate pe perioada de aplicare a schemei și a contractelor, ca urmare a revizuirii metodologiilor de calcul sau a variabilelor utilizate în calculul acestora doar după notificarea lor la Comisia Europeană și obținerea unei decizii favorabile.**

Pentru terenurile pretabile pentru împădurire deținute de unităţile administrativ teritoriale (UAT) sau asociaţii ale acestora, sprijinul va acoperi numai costurile standard prevăzute pentru proiectare, instalare și împrejmuire (**atenție - nu beneficiază de sprijinul acordat pentru întreținerea plantațiilor**).

În situația în care, pe parcursul implementării schemei de ajutor, prin noile Orientări ale Uniunii Europene, vor fi modificate condițiile privind acordarea ajutoarelor de stat, schema de ajutor va fi adaptată noilor condiții, iar acestea se vor regăsi într-o ediție actualizată a prezentului Ghid.

**Taxa pe valoare adăugată nu este eligibilă** în cadrul schemei de ajutor. Excepție face situația în care această taxă nu este recuperabilă, rambursabilă sau compensată prin orice alte mijloace potrivit prevederilor legale .

**Orice alte costuri nu sunt eligibile în cadrul schemei de ajutor.**

## 3.3 Gestionarea pierderilor din plantații

Pentru plantații, prin proiectul tehnic de împădurire sunt prevăzute completări în anii 2 și 3 de vegetație, ale căror costuri sunt incluse în costurile standard de întreținere de la cap. 2.2.

În cazul apariţiei unui eveniment produs de factori biotici sau abiotici, constatat de către autorităţile publice desemnate conform prevederilor OM al agriculturii și dezvoltării rurale nr. 766/ 2007[[1]](#footnote-1), pierderile de puieți vor putea fi acoperite prin plata proporțională cu suprafața plantației afectate de evenimentul produs de factori biotici sau abiotici, dacă acestea sunt de maxim 80% din suprafața u.s. sau integral, dacă pierderile sunt de peste 80% din suprafață. Pentru a fi eligibil pentru acoperirea costurilor cu refacerea plantației, starea plantației trebuie să fi fost conformă anterior manifestării factorilor vătămători. Cuantumul aferent costului cu refacerea plantației este egal cu valoarea proporțională a pierderii constatate din valoarea costului standard de înființare a plantației.

Constatarea unui eveniment produs de factori biotici sau abiotici va putea fi invocată numai pe suprafețele unde s-au finalizat și recepționat lucrările de înființare a plantației.

Semnalarea aparitiei evenimentului produs de factori biotici sau abiotici se va face în termenul legal prevăzut de Ordinul nr. 766/2007, prin intermediul aplicației.

Evenimentul care nu este documentat și nu respectă prevederile Ordinului nr. 766/2007 aplicabile lucrărilor de împăduriri nu poate fi luat în considerare.

Atingerea pragului de 80% puieți afectați de evenimente produse de factori biotici sau abiotici va fi raportat la totalul suprafeței împădurite din u.s.

**În anul producerii unor pierderi în plantații, costurile de întreţinere** nu se vor plăti pentru suprafața aferentă puieților distruși anterior efectuării acestor lucrări, fiind calculate proporțional cu suprafața plantației neafectate din cadrul respectivei u.s.

## 3.4 Condiţii de acordare a sprijinului

Lucrările de împădurire se pot executa doar după încheierea contractului de finanțare între beneficiar și MMAP, în baza unui proiect tehnic de împădurire care a fost avizat în prealabil de către GF și a unei cereri de sprijin.

Materialul forestier utilizat la lucrările de împădurire trebuie să respecte prevederile Legii nr. 107/2011 *privind comercializarea materialelor forestiere de reproducere*, cu modificările şi completările ulterioare. În cazul în care nu există documente care să ateste proveniența puieților plantați din anumite specii, nu va fi posibilă avizarea pentru plată a lucrării de instalare a plantației pentru speciile respective.

**Lucrările de înfiinţare a plantaţiilor forestiere se vor realiza, de regulă, până la începutul următorului sezon de vegetație de la data semnării contractului de finanţare.**

Plantaţia forestieră realizată va fi menţinută pe suprafaţa care face obiectul proiectului cel puţin pe perioada de implementare a contractului de finanţare, respectând condiţiile referitoare la realizarea lucrărilor de împădurire și întreţinere a plantaţiilor prevăzute de schema de ajutor de stat.

Până la încheierea derulării contractului de finanţare, gestionarea tuturor plantaţiilor forestiere se va realiza în baza proiectului tehnic de împădurire.

După expirarea perioadei prevăzute în contractul de finanțare, modul de gestionare a vegetației forestiere trebuie să fie compatibil cu prevederile Codului silvic şi a legislaţiei din domeniul forestier.

# ACCESAREA FONDURILOR NERAMBURSABILE - depunereA cererii de finanțare și implementare

## 4.1 Etapele derulării schemei de ajutor de stat

Etapele de implementare, prezentate cronologic, sunt următoarele:

1. deschiderea de către solicitant a unui cont de utilizator în aplicația informatică,
2. validarea contului de către GF,
3. figurarea de către solicitant, în aplicație, a conturului suprafeței propuse pentru împădurit și solicitarea emiterii unui aviz de principiu pentru acest amplasament,
4. verificarea amplasamentului și emiterea în aplicație a unui aviz de către GF pentru întocmirea proiectului de împădurire *(model în Anexa nr. 1),*
5. întocmirea unui proiect tehnic de împădurire *(model cuprins în Anexa nr. 2)* de către o persoană atestată *,*
6. scanarea proiectului și introducerea sa în aplicație,
7. verificarea proiectului de către GF și avizarea sa *,*
8. depunerea în aplicație a cererii de sprijin de către solicitant,
9. derularea procedurilor de evaluare a cererii de sprijin de către MMAP,
10. aprobarea cererii de sprijin și întocmirea contractului de finanțare de către MMAP,
11. semnarea contractului de finanțare,
12. efectuarea cronologică de către beneficiar a lucrărilor prevăzute în proiect,
13. anunțarea prin aplicația inforamtică de către beneficiar a finalizării fiecărei etape de lucrări,
14. controlul pe teren de către GF a lucrărilor efectuate,
15. întocmirea de către GF, prin aplicație, a documentelor de recepție a lucrărilor și de propunere a autorizării plăților pentru lucrările efectuate și recepționate,
16. autorizarea și efectuarea plăților de către MMAP,
17. repetarea pașilor 12-16 până la finalizarea lucrărilor prevăzute în proiect.

Pentru accesarea schemei de ajutor, solicitanții își pot manifesta această intenție fermă prin depunerea în aplicația informatică realizată de MMAP a unei cereri de sprijin, al cărei model se găsește la Anexa nr. 8 și semnarea unui contract de finanțare.

Pentru a ușura modul de implementare a schemei, a fost concepută o aplicație informatică dedicată pentru această schemă, cu ajutorul căreia se vor putea efectua toate operațiunile necesare în cel mai simplu mod. Aplicația este însoțită de un manual de utilizare.

## 4.2 Alte prevederi specifice schemei

Solicitantul schemei de ajutor de stat va demara activitatea de întocmire a proiectului tehnic de împădurire numai după identificarea de către GF a terenului propus pentru împădurire în sistemul IPA online al APIA și obținerea Avizului de principiu (**Anexa nr. 1**)eliberat de către GF. Avizul de principiu se emite prin intermediul aplicației.

Înainte de realizarea proiectului tehnic de împădurire este necesară compararea limitelor (amplasamentul) terenului propus pentru împădurire, care reiese din *Avizul de principiu* emis în prealabil de GF **(Anexa nr. 1)** cu limitele terenului, ce au fost identificate şi măsurate în teren de către proiectant iar toate punctele de contur vor avea coordonate în sistem Stereo 70 și vor fi preluate în proiectul tehnic de împădurire.

În cazul în care există neconcordanţe evidente (suprapunere sub 90%) față de limitele inițiale, avizate de GF prin *Avizul de principiu* şi datele rezultate conform măsurătorilor şi identificării în teren se va proceda la solicitarea revizuirii avizului emis de către GF, conform noilor limite identificate în teren, înainte de întocmirea proiectului.

Documentarea fenomenelor de degradare, dacă este cazul, se va realiza așa cum este prevăzut la Capitolul 3.1.

Zonele pentru care nu există soluţii de împădurire, precizate în Normele tehnice aprobate prin OM nr. 1648/2000, nu pot face obiectul proiectului tehnic de împădurire. Suprafaţa solicitată pentru sprijin este suprafaţa care va fi parcursă efectiv cu lucrări de împădurire.

### 4.2.1 Depunerea Proiectului tehnic

Pentru elaborarea proiectului tehnic de împădurire se va utiliza cuprinsul prezentat în **Anexa nr. 2.**

Un proiect tehnic de împădurire poate cuprinde mai multe amplasamente de terenuri ce urmează a fi împădurite care aparțin aceluiași beneficiar, precum și mai multe categorii de plantații forestiere propuse (trupuri de pădure şi/sau perdele forestiere de protecţie).

Proiectarea lucrărilor de înființare și întreținere prin proiectul tehnic, precum și precizarea modului de execuție a acestora se realizează la nivel de parcelă/u.s.

Pentru împrejmuiri mai întâi se va stabili necesitatea amplasării lor, iar în cazul în care sunt necesare, proiectarea se va efectua la nivel de trup de pădure, utilizându-se modelul prezentat în anexa nr. 10. În cazul în care nu este propusă execuția unei împrejmuiri, terenul va fi delimitat prin borne, ce vor fi amplasate în punctele caracteristice de inflexiune a conturului.

Pentru perdelele forestiere de protecție nu se va putea propune executarea împrejmuirilor.

Fiecare parcelă/u.s. va avea o singură formulă de împădurire și schemă de plantare aferentă. Formulele şi schemele de împădurire vor lua în considerare numai speciile forestiere din listele speciilor forestiere de arbori şi arbuşti utilizate în lucrările de împăduriri prezentate în **Anexa nr. 3.**

**La depunerea proiectului tehnic de împădurire, acesta trebuie să conțină ca anexă și actul de reglementare pentru împădurirea terenului agricol, emis de către Agenția de Protecția Mediului arondată teritorial**

Dacă terenul se află situat în cadrul unui sit Natura 2000, atunci soluția tehnică din proiectul de împădurire trebuie să corespundă obiectivelor stabilite pentru aceste zone, fiind menționată în cadrul actului de reglementare pentru împădurirea terenului agricol.

**Proiectul tehnic de împădurire, în formă scanată, se încarcă în aplicație, în vederea avizării de către GF.**

GF va efectua toate verificările necesare pentru a stabili dacă proiectul tehnic de împădurire respectă cerințele tehnice prevăzute de normele tehnice și dacă solicitantul întrunește toate condițiile pentru a beneficia de sprijin în cadrul schemei, pe baza unui manual de proceduri specifice.

Aspectele tehnice ce se vor avea în vedere se referă în principal la:

* Stabilirea soluției tehnice pe baza elementelor definitorii ale cadrului natural;
* Utilizarea în compozițiile de împădurire doar a speciilor de arbori și arbuști menționate în anexa nr. 3;
* Restrângerea utilizării speciilor non-native, care va fi permisă doar în condițiile în care se demonstrează faptul că utilizarea speciilor respective ar conduce la condiții ecosistemice mai favorabile și adecvate și că speciile native nu mai sunt adaptate la condițiile climatice viitoare, modelate și la condițiile pedo-hidrologice;
* Respectarea cuprinsului proiectului și calitatea elaboratului;
* Corelarea amplasamentului din documentele privind deținerea terenului propus pentru împădurire cu cel din proiect.

În urma verificării conținutului proiectului tehnic, GF poate solicita, dacă este cazul, clarificări și completări.

În situația în care proiectul îndeplinește toate cerințele privind conținutul, iar soluția tehnică este conformă cu prevederile normelor tehnice în vigoare, GF emite avizul pentru proiectul tehnic de împădurire și îl introduce în aplicație.

### 4.2.2 Depunerea cererii de finanțare

La depunerea unei cereri de sprijin, solicitantul trebuie să îndeplinească toate condițiile de eligibilitate menționate la cap. 3, respectiv:

* existența documentelor care atestă eligibilitatea solicitantului
* existența documentelor care atestă eligibilitatea terenurilor pretabile pentru împădurire
* un proiect tehnic de împădurire, avizat în prealabil de către GF.

În continuare, MMAP va efectua toate verificările necesare pentru a stabili dacă solicitanții întrunesc toate condițiile pentru a beneficia de sprijin în cadrul schemei, pe baza unei proceduri operaționale specifice.

### 4.2.3 Contractare și implementare

Perioada de implementare a fiecărui contract începe la data semnării acestuia de către beneficiar și se finalizează la încheierea perioadei stabilite în proiect pentru întreținerea plantației sau, după caz, la sfârșitul termenului de derulare a schemei.

**În cazul în care cererea a fost depusă în anul 2026, este obligatoriu ca încheierea contractului de finanțare să poată fi efectuată până la data de 28 februarie 2026, instalarea plantației să fie finalizată în primăvara anului 2026, iar continuarea finanțării se va efectua din Fondul pentru Mediu.**

**În situația în care contractul de finanțare a fost încheiat până la data de 28 februarie 2026 iar plantația nu a fost instalată până la data de 30 iunie 2026, finanțarea nu mai poate fi efectuată prin prezenta schemă de ajutor.**

Duratele de execuție a lucrărilor de întreținere a plantațiilor se stabilesc în proiectul de împădurire, diferențiat, în funcție de specia principală utilizată.

În situația în care perioada de derulare a schemei încetează înainte de perioada stabilită prin proiect, fondurile necesare vor fi asigurate în continuare de către MMAP din Fondul pentru mediu.

După semnarea contractului, lucrările de înființare a plantațiilor forestiere se vor realiza de regulă cel târziu la începutul următorului sezon de vegetație, fără însă a depăși data calendaristică de 31 mai a anului respectiv.

În cazuri deosebite, ce vor fi documentate, se poate decala înființarea plantației cu maxim un an.

Orice lucrare efectuată anterior semnării contractului de finanțare nu este eligibilă în cadrul schemei, cu excepția întocmirii proiectului tehnic de împădurire, care poate fi întocmit anterior încheierii contractului, pe baza avizului de principiu emis de către GF.

Lucrările de înfiinţare şi întreţinere, precizate în proiectul tehnic de împădurire, vor fi executate de persoane juridice, atestate de autoritatea publică centrală pentru silvicultură, conform OMMAP nr. 1763/2015 sau de către beneficiar, sub îndrumarea unei persoane fizice atestate de autoritatea publică centrală pentru silvicultură, conform OMMAP nr. 1763/2015 sau OMMAP nr. 718/2010 pentru executarea lucrărilor menționate mai jos, cu precizarea că persoanele fizice au calitatea de diriginte de șantier, conform art.30, lit.e) din OMMAP nr. 1763/2015.

Persoanele fizice și juridice menționate mai sus trebuie să fie atestate anterior începerii lucrărilor de autoritatea publică centrală pentru silvicultur conform OMMAP nr. 1763/2015 sau OMMAP nr. 718/2010 pentru efectuarea lucrărilor, conform art.5, alin.b) (codificare „**5b**”), pentru grupele de lucrări codificate „**6g**” în atestatele emise în baza OMMAP nr. 1763/2015 sau „**7d**” în atestatele emise în baza OMMAP nr. 718/2010.

Dacă este cazul, persoana fizică sau juridică trebuie să fie atestată și pentru următoarele grupe de lucrări:

* „**6e**” (conform OMMAP nr. 1763/2015) sau „**7b**” (conform OMMAP nr. 718/2010) doar dacă terenurile care fac obiectul împăduririi sunt afectate de fenomene de degradare de tipul eroziunii de suprafaţă foarte puternică şi excesivă, eroziunii de adâncime (ogaşe, ravene, torenţi), alunecărilor active, prăbuşiri, surpări şi scurgeri noroioase, prezenţei aglomerărilor de pietriş, bolovăniş, grohotiş, stâncării şi depozitelor de aluviuni torenţiale,
* „**6f**” (conform OMMAP nr. 1763/2015) sau „**7c**” (conform OMMAP nr. 718/2010) doar dacă terenurile care fac obiectul împăduririi sunt afectate de sărăturare sau aciditate puternică (foarte puternică sau puternică).

**Lista persoanelor fizice și a persoanelor juridice de specialitate atestate** de autoritatea publică centrală pentru silvicultură pentru executarea lucrărilor de regenerare, întreţinere a seminţişurilor şi plantaţiilor, lucrări de îngrijire a arboretelor, precum şi a lucrărilor de îmbunătăţiri funciare din domeniul silvic este publicată pe site-ul Societății Progresul Silvic sau pe site-ul Ministerului Mediului, Apelor şi Pădurilor, domeniul „Informare publică”, categoria „Înregistrări – atestări”.

<http://progresulsilvic.ro/>

<http://www.mmediu.ro/categorie/inregistrari-atestari/53>

După finalizarea fiecărei lucrări prevăzută în proiectul tehnic, beneficiarul notifică GF cu privire la acest lucru, prin intermediul aplicației. Notificarea reprezintă și o cerere de plată.

Pe baza acestei notificări, GF arondată teritorial efectuează verificarea lucrărilor efectuate și recepționează lucrările care corespund calitativ și cantitativ. Documentul încheiat de către GF va reprezenta propunerea de autorizare a plăților pentru lucrările efectuate și recepționate.

Costurile standard aferente întocmirii proiectului tehnic de împădurire, precum și a lucrărilor, respectiv pentru înființare, împrejmuire, întreținere și, după caz, refacerea plantației, vor fi plătite beneficiarilor **întotdeauna după efectuarea lucrărilor și recepționarea acestora de către GF**.

Plata efectivă a ajutorului se efectuează de către MMAP, sub forma primelor menționate și în cuantumurile prevăzute la cap. 3.2.3, pe baza rapoartelor de verificare a lucrărilor și a propunerilor de autorizări la plată comunicate de către GF și după parcurgerea procedurilor specifice ale MMAP.

Costurile standard plătite beneficiarilor sunt sume fixe, iar beneficiarii nu trebuie să prezinte documente justificative pentru documentarea cheltuielilor efectuate.

**Plantația forestieră realizată în baza schemei, va fi menținută pe o durată de minim 20 de ani de la înființare, respectând condițiile referitoare la realizarea lucrărilor de împădurire și întreținere a plantațiilor prevăzute în prezenta schemă**.

Dacă plantația creată în baza schemei este defrișată/distrusă total sau parțial pe parcursul derulării sau după finalizarea contractului în perioada de 20 de ani la înființare, cu excepția situațiilor de forță majoră, beneficiarul schemei sau persoana vinovată va rambursa integral sumele primite în cadrul acestei scheme aferente suprafeței afectate.

În astfel de situații, **recuperarea ajutorului de stat** se realizează conform prevederilor Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările ulterioare, și Ordonanței de urgență a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate, și/sau ale sistemului de sancțiuni aprobat prin ordin al ministrului mediului, apelor și pădurilor, după caz.

Precizăm că lucrările de îngrijire necesare a se efectua în diverse stadii de dezvoltare a arboretului pe suprafața împădurită, efectuate sub controlul unui ocol silvic autorizat, nu pot fi considerate distrugeri, aferent cărora să fie calculate daune care să fie rambursate.

În situația în care lucrările de înfiinţare a plantaţiilor demarează după data de 1 octombrie, solicitantul poate să beneficieze pentru anul calendaristic respectiv de plăţile directe acordate pe suprafaţă de la APIA.

În situaţia în care beneficiarul este eligibil numai pentru acordarea costurilor standard de instalare (cazul persoanelor juridice de drept public), va continua să implementeze prevederile *Proiectului tehnic de împădurire* referitoare la lucrările de întreţinere a plantaţiei, precum și prevederile Schemei de ajutor de stat referitoare la menţinerea plantaţiei pe toată perioada de valabilitate a contractului de finanțare şi va accepta controalele efectuate de GF și MMAP în acest sens.

Costurile standard sunt plătite beneficiarilor pentru elaborarea proiectului tehnic de împădurire, efectuarea lucrărilor de împădurire prevăzute în proiectul tehnic de împădurire, respectiv înființare și întreținere, refacerea plantației și pentru compensarea pierderilor de venit agricol după ce serviciile/lucrările respective au fost executate.

Pentru plata sumelor ce reprezintă costuri standard nu este necesar a se întocmi cereri de plată distincte. Solicitările de recepție a lucrărilor, împreună cu documentele întocmite de GF privind verificarea efectuării lucrărilor de înființare și de întreținere a plantației, încărcate în aplicație, reprezintă dovada suficientă pentru efectuarea plăților către beneficiar. Plata costurilor standard referitoare la întocmirea proiectului tehnic de împădurire se poate efectua doar după verificarea și recepționarea instalării plantației.

Valoarea pierderii de venit agricol va fi plătită, acolo unde este cazul, după efectuarea tuturor lucrărilor din anul respectiv.

**Lucrările de înființare a plantației forestiere la nivel de parcelă/u.s. se vor realiza într-o singură perioadă de repaus vegetativ, de regulă în perioada cuprinsă între data de 1 octombrie a anului anterior și data de 30 aprilie a anul curent. Perioada este strict determinată de condițiile meteorologice (temperaturi pozitive ale aerului, sol dezghețat) și fenologice (puieții de foioase au frunzele uscate / căzute toamna și mugurii nedesfăcuți primăvara) și poate fi orientativă, prin adaptarea corespunzătoare a acestor condiții.**

## 4.3 Forța majoră

Contractului de finanțare îi sunt aplicabile prevederile legale privind forța majoră.

În cazul în care forța majoră este manifestată prin fenomene naturale, biotice sau abiotice și conduce la pierderea a peste 80% din numărul total de puieți la nivel de parcelă/u.s., în condițiile în care beneficiarul a planificat și executat lucrările în conformitate cu prevederile legislației din domeniul forestier, acesta poate solicita refacerea integrală a plantației, prin încheierea unui Act adițional la Contractul de finanțare.

În cazul în care fenomenul asociat cazului de forța majoră conduce pentru parcela/u.s. afectată la pierderea unui procent de puieți mai mic de 80% (conform Ordinului ministrului apelor, pădurilor și protecției mediului nr. 1653/2000 privind aprobarea *Normelor tehnice pentru efectuarea controlului anual al regenerărilor*), plantația va fi completată.

În aceste cazuri, plantația va trebui refăcută sau completată de beneficiar în primul sezon de repaus vegetativ. Se va utiliza aceeași formulă de împădurire, cu excepția cazurilor în care proiectantul, cu confirmarea GF, consideră că este necesară utilizarea unei noi formule de împădurire, datorită unor condiții pedostaționale modificate de forța majoră.

Se exceptează situația în care condițiile conduc la imposibilitatea refacerii plantației pe terenul respectiv, caz în care contractul de finanțare va fi ajustat corespunzător excluderii amplasamentului respectiv, fără alte obligații din partea beneficiarului.

# *DOCUMENTE NECESARE PENTRU ACCESAREA SCHEMEI DE SPRIJIN*

***Documentele necesare întocmirii cererii de sprijin sunt diferite, în funcție de tipul beneficiarilor, astfel:***

## 5.1 Persoanele fizice:

1. Actul de identitate a persoanei fizice – *se depune în formă scanată la deschiderea contului de utilizator în aplicație*;
2. *Doar dacă este cazul:* împuternicire pentru o altă persoana fizică desemnată în relația cu MMAP, cu menționarea scopului şi a perioadei pentru care a fost emisă împuternicirea și actul de identitate al împuternicitului– *se depun în formă scanată la deschiderea contului de utilizator în aplicație;*
3. Proiectul tehnic de împădurire – *se depune în formă scanată în aplicație*;
4. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie, extras din Registrul Agricol sau altul asemenea – *anexă în proiect*;
5. Declarație pe propria răspundere de confirmare a faptului că deținătorul este și utilizator al terenului **sau** Documentul privind dreptul de utilizare a terenului (contract de arendă, de concesiune, de comodat etc.) ce cuprinde acordul utilizatorului pentru împădurire – *anexă în proiect*;
6. Adeverința de la Primărie privind identificarea și modul de utilizare a terenului – *anexă în proiect*;
7. Declaraţie pe propria răspundere privind situația juridică a terenului referitoare la lipsa litigiilor de proprietate – *anexă în proiect*;
8. Adeverință de la primărie privind neincluderea terenului în proiecte de interes național, județean sau local – *anexă în proiect*;
9. Documentul emis de APM privind actul de reglementare pentru împădurirea terenului agricol. – *anexă în proiect*
10. Dovada unui cont bancar activ, deschis la o bancă din România – *la depunerea cererii de sprijin*.

## 5.2. Entitățile fără personalitate juridică (Persoane fizice autorizate – PFA, Întreprindere Individuală - ÎI, Întreprindere familială – ÎF):

1. Actul de identitate a persoanei fizice autorizate (PFA)/ a întreprinzătorului persoană fizică titulară (ÎI), a reprezentantului desemnat (ÎF) – *se depune în formă scanată la deschiderea contului de utilizator în aplicație*;
2. *Doar în cazul ÎF*: Împuternicire pentru stabilirea reprezentantului desemnat de ÎF în relația cu MMAP, cu menționarea scopului şi a perioadei pentru care a fost emisă, semnată de toți membrii întreprinderii – *se depune în formă scanată la deschiderea contului de utilizator în aplicație*;
3. *Doar dacă este cazul*: Împuternicire pentru o altă persoana fizică desemnată de către persoana fizică autorizată (PFA)/ întreprinzătorul persoană fizică titulară (ÎI)/ reprezentantul desemnat (ÎF) în relația cu MMAP, cu menționarea scopului şi a perioadei pentru care a fost emisă împuternicirea și actul de identitate al împuternicitului– *se depun în formă scanată la deschiderea contului de utilizator în aplicație*;
4. Certificatul de înregistrare la Oficiul Național al Registrului Comerțului (ONRC) - *se depune în formă scanată la deschiderea contului de utilizator în aplicație*;
5. Proiectul tehnic de împădurire - *se depune în formă scanată în aplicație*;
6. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie, extras din Registrul Agricol sau altul asemenea – *anexă în proiect*;
7. Declarație pe propria răspundere de confirmare a faptului că deținătorul este și utilizator al terenului sau Documentul privind dreptul de utilizare a terenului (contract de arendă, de concesiune, de comodat etc.) ce cuprinde acordul utilizatorului pentru împădurire – *anexă în proiect*;
8. Adeverința de la Primărie privind identificarea și modul de utilizare a terenului *– anexă în proiect*;
9. Declaraţie pe propria răspundere privind situația juridică a terenului referitoare la lipsa litigiilor de proprietate – *anexă în proiect*;
10. Adeverință de la primărie privind neincluderea terenului în proiecte de interes național, județean sau local – *anexă în proiect*;
11. Documentul emis de APM privind actul de reglementare pentru împădurirea terenului agricol. – *anexă în proiect*
12. Dovada unui cont bancar activ, deschis la o bancă din România – *la depunerea cererii de sprijin*.
13. Certificat constatator eliberat de Oficiul Registrului Comerţului eliberat cu maxim 30 de zile înainte de data depunerii cererii de sprijin - *la depunerea cererii de sprijin;*

## 5.3 Forme de asociere simplă, fără personalitate juridică

1. Actul de identitate al reprezentantului desemnat – *se depune în formă scanată la deschiderea contului de utilizator în aplicație*;
2. Documentul de stabilire a asocierii simple, încheiat conform prevederilor art. 2 din Legea nr. 36/1991, cu modificările și completările ulterioare, care cuprinde scopul, durata și inclusiv numele reprezentantului desemnat al asocierii *- se depune în formă scanată la deschiderea contului de utilizator în aplicație*;
3. Proiectul tehnic de împădurire - *se depune în formă scanată în aplicație*;
4. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie, extras din Registrul Agricol sau altul asemenea – *anexă în proiect*;
5. Declarație pe propria răspundere de confirmare a faptului că deținătorul este și utilizator al terenului sau Documentul privind dreptul de utilizare a terenului (contract de arendă, de concesiune, de comodat etc.) ce cuprinde acordul utilizatorului pentru împădurire – *anexă în proiect*;
6. Adeverința de la Primărie privind identificarea și modul de utilizare a terenului *– anexă în proiect*;
7. Declaraţie pe propria răspundere privind situația juridică a terenului referitoare la lipsa litigiilor de proprietate – *anexă în proiect*;
8. Adeverință de la primărie privind neincluderea terenului în proiecte de interes național, județean sau local – *anexă în proiect*;
9. Documentul emis de APM privind actul de reglementare pentru împădurirea terenului agricol. – *anexă în proiect*
10. Dovada unui cont bancar activ, deschis la o bancă din România – *la depunerea cererii de sprijin*.

## 5.4 Persoanele juridice de drept privat (societăți comerciale, cooperative agricole, asociații și fundații, culte religioase, etc.):

1. Actul de identitate al împuternicitului legal – *se depune în formă scanată la deschiderea contului de utilizator în aplicație*;
2. Certificatul de înregistrare la Oficiul Național al Registrului Comerțului (ONRC)/Registrul Asociațiilor și Fundațiilor (RAF) – *se depune în formă scanată la deschiderea contului de utilizator în aplicație*;
3. Proiectul tehnic de împădurire - *se depune în formă scanată în aplicație*;
4. Actul/Hotărârea organului de decizie privind derularea proiectului, care să menționeze amplasamentul și suprafața propusă pentru împădurire și prin care se stabilește împuternicitul legal în relația cu MMAP, semnată și ștampilată de reprezentantul legal al persoanei juridice - *anexă în proiect*;
5. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie, extras din Registrul Agricol sau altul asemenea – *anexă în proiect*;
6. Declarație pe propria răspundere de confirmare a faptului că deținătorul este și utilizator al terenului **sau** Documentul privind dreptul de utilizare a terenului (contract de arendă, de concesiune, de comodat etc.) ce cuprinde acordul utilizatorului pentru împădurire – *anexă în proiect*;
7. Adeverința de la Primărie privind identificarea și modul de utilizare a terenului – *anexă în proiect*;
8. Declaraţie pe propria răspundere privind situația juridică a terenului referitoare la lipsa litigiilor de proprietate – *anexă în proiect*;
9. Adeverință de la primărie privind neincluderea terenului în proiecte de interes național, județean sau local – *anexă în proiect*;
10. Documentul emis de APM privind actul de reglementare pentru împădurirea terenului agricol. – *anexă în proiect;*
11. Dovada unui cont bancar activ, deschis la o bancă din România – *la depunerea cererii de sprijin*;
12. Declaraţia pe propria răspundere cu privire la neîncadrarea în categoria "întreprindere în dificultate" - *la depunerea cererii de sprijin.* Dacă este cazul, pot fi solicitate și situațiile financiare care au stat la baza declarației;
13. Certificat constatator eliberat de Oficiul Registrului Comerţului/Registrul Asociațiilor și Fundațiilor, eliberat cu maxim 30 de zile înainte de data depunerii cererii de sprijin *- la depunerea cererii de sprijin*;
14. Persoanele juridice de drept privat *care se încadrează în categoria „întreprinderi mari” vor depune și un* ***scenariu contrafactual***, prin care se analizează efectele acordării ajutorului de stat prin comparație cu situația ipotetică în care nu s-ar acorda acest ajutor, din punct de vedere al apariției unor disfuncţionalități a pieţei şi al înregistrării unei schimbări în comportamentul beneficiarului – *la depunerea cererii de sprijin*.

## Persoane juridice de drept public (unități administrativ teritoriale, etc.):

1. Actul de identitate al împuternicitului legal – *se depune în formă scanată la deschiderea contului de utilizator în aplicație*;
2. Certificat de înregistrare fiscală - *se depune în formă scanată la deschiderea contului de utilizator în aplicație*;
3. Proiectul tehnic de împădurire - *se depune în formă scanată în aplicație*;
4. Actul doveditor privind deținerea terenului, care poate fi, Inventarul bunurilor care alcătuiesc domeniul public – atestat prin Hotărâre a Guvernului şi publicat în Monitorul Oficial al României, cu menționarea punctului în care se regăsește terenul propus pentru împădurire. În cazul în care terenul nu este înscris în Inventarul bunurilor care alcătuiesc domeniul public, solicitantul va depune Hotărârea Consiliului Local, ce a fost în prealabil supusă controlului de legalitate de către Instituția Prefectului, privind includerea terenului în domeniul public local – *anexă în proiect*;
5. Hotărârea Consiliului local privind derularea proiectului, care să menționeze amplasamentul și suprafața propusă pentru împădurire și prin care stabilește împuternicitul legal în relația cu MMAP, semnată și ștampilată de reprezentantul legal al persoanei juridice de drept public, ce a fost în prealabil supusă controlului de legalitate de către Instituția Prefectului, privind includerea terenului în domeniul public local – *anexă în proiect*;
6. Declarație pe propria răspundere de confirmare a faptului că deținătorul este și utilizator al terenului **sau** Documentul privind dreptul de utilizare a terenului (contract de arendă, de concesiune, de comodat etc.) ce cuprinde acordul utilizatorului pentru împădurire – *anexă în proiect*;
7. Adeverința de la Primărie privind identificarea și modul de utilizare a terenului – *anexă în proiect*;
8. Adeverință eliberată de Primăria pe raza căreia se află terenul propus spre împădurire prin care se confirmă că pentru terenul respectiv nu există solicitări privind reconstituirea dreptului de proprietate și nici litigii de proprietate – *anexă în proiect*;
9. Adeverință de la primărie privind neincluderea terenului în proiecte de interes național, județean sau local – *anexă în proiect*;
10. Documentul emis de APM privind actul de reglementare pentru împădurirea terenului agricol. – *anexă în proiect;*
11. Dovada unui cont bancar activ, deschis la o bancă din România – *la depunerea cererii de sprijin*.
12. Persoanele juridice de drept public *care se încadrează în categoria „întreprinderi mari”* vor depune și un scenariu contrafactual, prin care se analizează efectele acordării ajutorului de stat prin comparație cu situația ipotetică în care nu s-ar acorda acest ajutor, din punct de vedere al apariției unor disfuncţionalități a pieţei şi al înregistrării unei schimbări în comportamentul beneficiarului – *la depunerea cererii de sprijin*.

*MMAP își rezervă dreptul de a solicita și alte documente relevante, dacă este cazul, pentru stabilirea eligibilității solicitantului.*

*Documentele trebuie să fie valabile la data depunerii Cererii de sprijin, termenul de valabilitate al acestora fiind în conformitate cu legislaţia în vigoare și valabile cel puțin pe toată perioada derulării contractului de finanţare. Orice modificare survenită pe durata derulării contractului de finanțare privind datele relevante din documente vor fi aduse la cunoștința MMAP imediat ce acestea survin.*

# LEGISLATIE RELEVANTĂ

**Legislație europeană relevantă:**

* Regulamentul (UE) 2021/241 al Parlamentului European şi al Consiliului din 12 februarie 2021 de instituire a Mecanismului de redresare şi rezilienţă;
* Regulamentul (UE) 2020/2.094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentul (UE) 2021/240 al Parlamentului European şi al Consiliului din 10 februarie 2021 de instituire a unui Instrument de sprijin tehnic;
* Orientările Uniunii Europene privind ajutoarele de stat în sectoarele agricol și forestier și în zonele rurale pentru perioada 2014-2020, cu completările ulterioare (2014/C 204/01)

**Cadrul legislativ național relevant:**

* O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, cu modificările și completările ulterioare;
* Hotărârea nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021, cu modificările și completările ulterioare
* Ordonanța de urgență a Guvernului nr. 35/2022 pentru aprobarea măsurilor necesare realizării campaniei naționale de împădurire și reîmpădurire prevăzute în Planul național de redresare și reziliență
* Ordinul MMAP nr. ..................../2022 privind aprobarea schemei de ajutor de stat "Sprijin pentru Investiții în noi suprafețe ocupate de păduri”
* Ordinul ministrului apelor, pădurilor și protecției mediului nr. 1648/ 2000 privind aprobarea Normelor tehnice privind compoziţii, scheme şi tehnologii de regenerare a pădurilor şi de împădurire a terenurilor degradate
* Ordinul ministrului agriculturii, alimentaţiei şi pădurilor nr. 636/ 2002 privind aprobarea Îndrumărilor tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie,
* Ordinul ministrului agriculturii, alimentaţiei şi pădurilor nr. 1653/ 2002 privind aprobarea Normelor tehnice pentru efectuarea controlului anual al regenerărilor,
* Legea nr. 107/ 2011 privind comercializarea materialelor forestiere de reproducere, cu modificările și completările ulterioare,
* Ordinul MADR nr.766/2007 pentru aprobarea Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea

# ANEXE

|  |  |
| --- | --- |
| Anexa nr. 1 | Aviz de principiu privind întocmirea proiectului tehnic de împădurire |
| Anexa nr. 2 | Cuprinsul proiectului tehnic de împădurire |
| Anexa nr. 3 | Lista speciilor forestiere de arbori şi arbuşti |
| Anexa nr. 4 | Adeverință primărie |
| Anexa nr. 5 | Declaraţie privind situația terenului |
| Anexa nr. 6 | Solicitare de confirmare a încadrării unor amplasamente în planuri de amenajare a teritoriului |
| Anexa nr. 7 | Declaraţie pe propria răspundere cu privire la neîncadrarea în categoria *"întreprindere în dificultate"* |
| Anexa nr. 8 | Cerere de sprijin |
| Anexa nr. 9 | Contract de finanţare |
| Anexa nr. 10 | Precizări tehnice execuție împrejmuire |
| Anexa nr. 11 | Arondare Gărzi forestiere |

*Anexele se regăsesc și în format electronic editabil pe site-ul MMAP (*[*www.mmediu.ro*](http://www.mmediu.ro)*) pentru a fi utilizate la completarea datelor solicitate.*

1. Ordinului ministrului agriculturii și dezvoltării rurale nr.766/2007 *pentru aprobarea Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea* [↑](#footnote-ref-1)